สอบถามคะ กินยาคุมเม็ดแรกผิดวันจะมีผลอะไรไหมคะ คือที่จริงต้องกินเม็ดแรกในวันศุกร์ แต่หลงวันไปกินวันพฤหัส มานึกขึ้นได้ก็เช้าแล้ว แบบนี้จะมีผลอะไรไหมคะ แล้วต้องกินยาต่อไปตามปกติเลยรึป่าว พอหมดแผงนี้แล้ว แผงต่อไปต้องกินยังคะเริ่มวันศุกร์เหมือนเดิม หรือวันพฤหัส แต่ถ้านับ7วันกินวันที่8 มันก็จะลงวันพฤหัส รบกวนหน่อยนะคะ
สวัสดีค่ะ หากทานยาคุมกำเนิดแผงเก่าหมดแล้ว และต้องเริ่มทานยาคุมแผงใหม่ในวันศุกร์ แต่ได้ทานวันพฤหัสแทน ก็ไม่ได้ส่งผลอะไร ประสิทธิภาพในการป้องกันการตั้งครรภ์ก็จะยังคงเหมือนเดิมค่ะและเมื่อทานยาคุมแผงนี้ครบ 21 เม็ดแล้ว ก็ให้เว้นระยะไป 7 วันเช่นเดิม แล้วจึงเริ่มทานยาแผงใหม่ ซึ่งก็จะตรงกับวันพฤหัสเหมือนกับในครั้งนี้ค่ะ และหลังจากนั้น ก็จะต้องเริ่มทานยาคุมแผงใหม่ในวันพฤหัสต่อไปเช่นนี้ค่ะหรือหากเป็นยาคุมชนิด 28 เม็ด ก็ให้เริ่มทานยาคุมแผงใหม่เมื่อทานครบ 28 เม็ดแล้วค่ะ ซึ่งก็จะตรงกับวันพฤหัสเช่นกัน